Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 578

5. Anyagismeret Vizsgaszintek Témakörök Középszint Emelt szint 5.1 Fémtani alapfogalmak Sorolja fel a gépészetben gyakorta használatos anyagok alapvető fizikai, kémiai, mechanikai, technológiai tulajdonságait. Ismertesse a nyersanyag, alapanyag, előgyártmány, segédanyag fogalmakat. Ismertesse a fémek kristályrendszereit. Mutassa be a színfémek kristályosodásának főbb jellemzőit: kristályosodási sebesség- és képesség polikrisztallin dermedés, rácshibák, diszlokáció. Mutassa be a vas allotrop átalakulását lehűlési és hevítési görbéjével. Ismertesse az ötvözet fogalmát, az ötvözés módját, az ötvözetet alkotó fémek kapcsolatát. Mutassa be a kétalkotós ötvözettípusok lehűlési folyamatát. Határozza meg a kétalkotós egyensúlyi diagram fogalmát, lényegét. Ismertesse a lehűlési görbe felvételének módszerét. Mutassa be a kétalkotós egyensúlyi diagram szerkesztését lehűlési görbékből. Ismertesse a kétalkotós egyensúlyi diagramok olvasási szabályait. Mutassa be két fém egyensúlyi diagramjait, ha a képződő szövetelem: szilárd oldat, eutektikum, szilárd oldat és eutektikum. Mutassa be egy kiválasztott egyensúlyi diagramon, kijelölt koncentrációban a lehűlés menetét, és nevezze meg a keletkezett szövetelemeket. Rajzolja le a lehűlési görbéket. Kiadott állapotábrán ismertesse a metastabilis vas-karbon rendszert, és a jellegzetes koncentrációkban vezesse végig a lehűlést, nevezze meg az egyes szövetelemeket. Elemezze a lehűlés során lejátszódó folyamatokat, a kristályosodás folyamatát. Magyarázza el az ideális kétalkotós állapotábrák (Tamman-ábrák) kezelését. Definiálja az allotrop átalakulást. Definiálja a diffúziót és magyarázza el hatását. Elemezze az Fe-Fe3C, illetve az Fe- C állapotábrát (ikerdiagramot), mutassa be a jellegzetes szövetszerkezeteket. Rajzolja le az ikerdiagramot, és jellegzetes koncentrációkban vezesse végig a lehűlést, nevezze meg a szövetelemeket. Elemezze az acélok hőmérsékletváltozásakor lejátszódó folyamatokat, az ausztenit-perlit, illetve perlit-ausztenit átalakulás mechanizmusát. Mutassa be a diffúziós átalakulás jelenségét. Ismertesse az acél gyors lehűtésekor fellépő martenzites és a bainites átalakulás jelenségét, a keletkező szövetszerkezeteket. Definiálja a kritikus hűtési sebességet. Indokolja a széntartalom befolyását a keménységre. Magyarázza meg a visszamaradó ausztenit okát és hatását. Mutassa be az acél gyors hűtésekor bekövetkező változásokat, ismertesse a C-görbét. Hasonlítsa össze az izotermikus és a folyamatos hűtésre érvényes C-görbéket. Ismertesse az izotermikus, illetve a folyamatos hűlés során létrejövő szövetszerkezeteket. 2009/56. szám 5.2 Fémes szerkezeti anyagok Osztályozza a nyersvasakat és ismertesse jellemző összetételüket. Csoportosítsa az acélokat összetétel és felhasználás szerint. Mutassa be az ötvözetlen acélokat a szövetszerkezet és a szilárdsági tulajdonságok összefüggése alapján. Osztályozza az ötvözött acélokat, mutassa be jelölésrendszerüket és főbb felhasználási területüket. Ismertesse az ötvözés célját és a jellemző acélötvözők hatásait. Ismertesse a nyersvas és az öntöttvas közötti különbséget. Mutassa be az öntészeti szürkevas, fehérvas szövetszerkezetét, tulajdonságait, alkalmazási területeit, jelölését. Ismertesse a különleges öntöttvasak szövetszerkezetét, tulajdonságait, alkalmazási területeit, jelölését. Jellemezze az alumínium tulajdonságait, a szennyező- és ötvözőanyagok hatását, az alumíniumötvözetek csoportosításának alapját, felhasználási területüket. Ismertesse a réz tulajdonságait, előállítását, ötvözeteit, felhasználási területeit. Hasonlítsa össze az ón és az ólom tulajdonságait, ötvözeteit, ismertesse jellemző felhasználási területeiket. Ismertesse a leggyakoribb ötvözőanyagok és szennyezőanyagok hatását az acél tulajdonságaira. Jellemezze az öntöttvasak szövetszerkezetét. Ismertesse a szilícium és a hűtési sebesség hatását, a szilárdságnövelés lehetőségeit, a grafit méretének, illetve alakjának megváltoztatási módjait. Mutassa be a használatos acél és öntöttvas anyagok főbb fizikai, mechanikai és technológiai jellemzőit, az acél és öntöttvas szabványok rendszerét. Ismertesse az alakítható, valamint az önthető alumíniumötvözeteket, ötvözőanyagaik hatását a hőkezelhetőségre, valamint szabványos jelölésüket. Mutassa be a magnézium és ötvözeteinek tulajdonságait, az alakítható és az önthető magnéziumötvözeteket, felhasználási területüket. Jellemezze a titánt és ötvözeteit, felhasználási területüket. Mutassa be a horganyt és ötvözeteit, jellemző felhasználási területeiket. Mutassa be az alakítható, valamint az önthető rézötvözetek (sárgarezek) tulajdonságait, jelölésüket, felhasználási területüket. Ismertesse az egyéb rézötvözeteket (bronzokat), az óntartalomtól függő felhasználási területüket, a különleges bronzfajtákat (alumínium-, ólom-, foszforbronz). Vesse össze a nemesfémek (arany, ezüst, platina) tulajdonságait, mutassa be jellemző felhasználási területüket. 5.3 Nemfémes szerkezeti anyagok Sorolja fel a műanyagok előnyös és hátrányos tulajdonságait. Sorolja fel a műanyagok fő csoportjait, és ismertesse legjellemzőbb tulajdonságaikat: temoplasztok, duroplasztok, elasztomerek. Jellemezzen, és mutasson be az alábbiak közül egy kijelölt nemfémes anyagfajtát, tulajdonságaik és felhasználási területük alapján: kerámiák, üveg, fa, papír, textilanyagok, bőr, kenőanyagok. Határozza meg a műanyag fogalmát és ismertesse a monomerek átalakítási folyamatát. Vázolja fel a polimerek szerkezetét. Csoportosítsa a műanyag késztermékek fontosabb előállítási eljárásait. Ismertesse elvi vázlattal a következő forgács nélküli műanyag megmunkálások berendezései közül egy kiválasztottat: vákuum- és préslégformázás, fóliafúvás, kalanderezés, szálképzés. 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes